2021 m. migrantų krizė Lietuvoje

2021 m. migrantų krizė Lietuvoje – migrantų krizė, 2021 m. vasarą prasidėjusi Lietuvoje, kai pasienyje su Baltarusija į Lietuvos Respublikos teritoriją pradėjo masiškai plūsti nelegalūs imigrantai.

 Priešistorė 

Nuo 2014–2015 m. į Europos (ypač, Europos Sąjungos) teritoriją prasidėjo masinė „nereguliarioji“ imigracija iš Artimųjų Rytų, Afrikos ir Azijos šalių – daugiausia Sirijos, Irako, Afganistano.„Irregular Migrant, Refugee Arrivals in Europe Top One Million in 2015: IOM“. IOM. 22 December 2015. Krizę nulėmė prasidėjęs Sirijos pilietinis karas, kariniai konfliktai Afganistane, Irake, Libijoje, Liberijoje, Eritrėjoje."Refugee crisis: apart from Syrians, who is travelling to Europe? ". The Guardian. 10 September 2015. Su didžiausiu imigrantų antplūdžiu susidūrė Pietų Europos šalys – Graikija, Italija, Ispanija, Malta, „Monthly Arrivals by Nationality to Greece, Italy and Spain“ . Refugees/Migrants Emergency Response – Mediterranean. 31 March 2016. taip pat nusidriekė nevaldomos migracijos kelias pro Balkanų šalis link Vengrijos. Dauguma atvykėlių siekė pabėgėlio statuso ir prieglobsčio Vakarų ir Šiaurės Europos šalyse: Vokietijoje, Prancūzijoje, Italijoje, Švedijoje, Austrijoje, Jungtinėje Karalystėje, Belgijoje, Nyderlanduose, Šveicarijoje.Migrant crisis: Illegal entries to EU at lowest level in five years Prie krizės prisidėjo suklestėjusi žmonių kontrabanda, aplaidi Turkijos ir kitų šalių sienų kontrolė.

Lietuva liko šių migrantų srautų nuošalyje, tiesa, šalis įsipareigojo priimti dalį atvykėlių (jų atvyko 489, vėliau beveik visi išvyko) pagal ES migracijos kvotų politiką.Austėja Makarevičiūtė, Jurgis Vedrickas. Atsako į Europos migracijos krizę ir migracijos politikos pokyčių ES bei Lietuvoje 2015–2020 m. apžvalga. Vilnius: Rytų Europos studijų centras, 2020. 2019–2020 m. Lietuvoje ėmė daugėti imigrantų iš Ukrainos, Baltarusijos, Rusijos, o po 2020 m. vasarą Baltarusijoje prasidėjusių pilietinių neramumų Lietuva įsipareigojo suteikti prieglobstį nuo A. Lukašenkos santvarkos bėgantiems baltarusiams.Ministrė: 205 Baltarusijos piliečiams leista atvykti į Lietuvą dėl humanitarinių priežasčių. LRT.lt, 14, Rugs 2020 Lietuva aktyviai rėmė Baltarusijos opoziciją ir siekė nuversti prezidentą A. Lukašenką, tad buvo įžvelgiama grėsmė, kad Rusija ir Baltarusija gali pasinaudoti siena kaip politiniu įrankiu. Nelegali imigracija į Lietuvą nebuvo didelė – pro Baltarusijos sieną 2018 m. sulaikytas 331 migrantas, 2019 – 67 (iš jų 45 % – iš Vietnamo).

Nuo 2020 m. antros pusės pro Lietuvos–Baltarusijos sieną smarkiai padidėjo rūkalų kontrabandaMuitinė muša cigarečių kontrabandos sulaikymų rekordus: per 9 mėnesius jau dvigubai viršytas pernai sulaikytos kontrabandos kiekis, Jonavos žinios, o 2021 m. gegužę pradėjo didėti nelegalios migracijos srautai iš Baltarusijos. Vidaus reikalų ministrės Agnės Bilotaitės teigimu, kad iš Baltarusijos būta grasinimų migracija, ir kad Baltarusijos pareigūnai galimai tyčia padeda migrantams patekti į Lietuvą.Bilotaitė: padaugėjo migrantų iš Baltarusijos, stiprinama sienos apsauga, tv3.lt Vėliau tokį Baltarusijos elgesį ji pavadino „hibridiniu karu“.Bilotaitė: prieš Lietuvą pradėtas hibridinis karas, bet situacija valdoma, delfi.lt

 Migracijos banga 
2021 m. birželio pradžioje nelegalių migrantų srautai Baltarusijos pasienyje siekė po keliasdešimt žmonių, o liepos pradžioje migrantų skaičius pasiekė iki 150 žmonių per dieną. Liepos 2 d. iš viso užfiksuoti 822 nelegalūs imigrantai.EP pirmininkas: migrantų antplūdis į Lietuvą kelia nerimą, lrytas.lt 2021 m. liepos 2 d. dėl migrantų srauto visoje šalyje paskelbta ekstremali padėtis.Dėl migrantų srauto valstybės mastu paskelbta ekstremali situacija, lrt.lt Valstybės sienos apsaugos tarnybai į pagalbą pakviesta kariuomenė, pradėtas valstybinės sienos aptvėrimas spygliuota tvora (koncertina), tikimasi vėliau pradėti fizinės sienos statybas.Bilotaitė: kartu su spygliuota viela visą sieną su Baltarusija užtversime tikra tvora, delfi.lt

Pabėgėliai daugiausiai atvyksta lėktuvais į Baltarusiją iš Bagadado, Stambulo, kai kurie yra Baltarusijos universitetų studentai. Imigrantai už užmokestį atvežami prie Lietuvos sienos nurodant, kur reikia eiti.Simona Voveriūnaitė, Dainora Karklytė. VSAT pulkininkas: migrantai eina ir dieną, pasiskirsto per visas savivaldybes, delfi.lt Dauguma migrantų pasiekę sieną laukia, kol bus paimti VSAT pareigūnų, nors dalis imigrantų sieną kerta nepastebėti ir bando pasiekti Lenkiją ar kitaip išvykti į Vakarų Europą.Ignalinos meras: per sieną perbėgusius nelegalus mūsų ūkininkai gaudo javų laukuose, delfi.ltLenkija grąžino Lietuvai kelias dešimtis Vakarus bandžiusių pasiekti migrantų, delfi.lt Daugiausia tarp imigrantų Irako piliečių, taip pat žmonės prisistato atvykę iš Irano, Sirijos, Baltarusijos, Rusijos, Turkijos, Šri Lankos, Tadžikistano, Gambijos, Gvinėjos, Afganistano, Maroko, Indijos, Jemeno, Somalio, EgiptoPer savaitgalį jau sulaikyta per 80 migrantų, plečiasi šalių geografija – atsirado Gambija, Gvinėja ir Marokas, lrt.lt, Kamerūno, Kongo.Migrantų iš Baltarusijos skaičiai auga, kaip ant mielių: sulaikytas dar 131 žmogus, delfi.lt Dauguma atvykėlių – jauni vyrai, bet užfiksuota ir šeimų, gimdyvių, nepilnamečių vaikų, senolių.

Atvykėliai apgyvendinti Užsieniečių registracijos centre Pabradėje, ten imus stigti vietos – įvairiose patalpose pasienyje – Kapčiamiesčio mokykloje, Alytaus rajono Verebiejų kaime, Varėnos rajono Vydenių kaime, Ignalinos rajono Linkmenų gyvenvietėje, Alytaus aerodrome. Druskininkų apylinkėse esančiose pasienio užkardose pradėti statyti angarai.Savivaldybių patalpose apgyvendinta per pusę tūkstančio migrantų, Lazdijų merė pratrūko – veiksmų plano nėra, lrt.lt Šiose gyvenvietėse pradėjo patruliuoti antiteroristinė „Aro“ rinktinė.Dėl Alytuje apgyvendintų nelegalių migrantų visoje apskrityje savaitgalį sustiprintos policijos pajėgos, čia patruliuoja ir antiteroristinių operacijų rinktinės „Aras“ pareigūnai, Klaipėda Taip pat atvykėliai įkurdinti kitose pasienio užkardose, pasieniečių ar karinėse patalpose.

2021 m. liepos 26 d. ruošiantis Viešojo saugumo tarnybos poligone Šalčininkų rajone Rūdninkuose įrengti nelegalių migrantų stovyklą, kilo protestas ir susirėmimas su policijos pareigūnais. Apie keliasdešimt asmenų neleido į poligoną patekti tarnybų transportui. Konflikto metu buvo padegtos padangos poligone, sužaloti 2 pareigūnai, 8 asmenys sulaikyti.VST vadas: į poligoną buvo įsiveržę žmonės, padegė padangas, sužalojo pareigūnus Po šio įvykio Vidaus reikalų ministerija pasiūlė pasienyje skelbti nepaprastąją padėtį.A.Bilotaitė: VRM siūlo pasienyje įvesti nepaprastąją padėtį Pasipriešinus gyventojams, migrantai neatkelti ir į Dieveniškes.

2021 m. liepos 30 d. iš viso užfiksuoti 3284 migrantai: >2000 iš Irako, 165 iš Kongo, 105 iš Kamerūno, 55 iš Rusijos, 53 iš Gvinėjos, 43 iš Irano, iš Afganistano – 34, 16 iš Somalio, po 10 iš Turkijos, Kongo Demokratinės Respublikos ir Sirijos. 71 % migrantų vyrai, daugiausia nuo 20 iki 29 metų amžiaus.Pateikė išsamią neteisėtų migrantų Lietuvoje statistiką: iš kokių šalių, kokio amžiaus, delfi.lt

Rugpjūčio 1 d. pasiektas dienos nelegalių migrantų rekordas – 289 asmenys.Neteisėtų migrantų srautas savaitgalį pasiekė naujas aukštumas, delfi.lt

Nuo rugpjūčio 3 d. VRM leido neteisėtus migrantus apgręžti ir grąžinti į Baltarusiją.Neteisėti migrantai bus apgręžiami, nukreipiami į pasienio punktus

Rugpjūčio 6 d. Irako Civilinės aviacijos administracija pranešė neterminuotam laikotarpiui stabdanti visus keleivinius skrydžius į Minską. Iš Irako į Baltarusijos sostinę skris tik tušti lėktuvai, parsigabenantys Irako piliečius atgal.Landsbergis: Irako sprendimas stabdyti skrydžius – rimtas žingsnis į krizės sprendimą

 Incidentai 
Rugpjūčio 2 d. Rūdininkų poligone laikomi nelegalai surengė protestą, reikalaudami laisvės ir geresnių gyvenimo sąlygų. Į poligoną suvažiavo gausios policijos pareigos, viešojo saugumo tarnybos pareigūnai, panaudodami ašarines dujas, protestus nurimdė.Pareigūnai vandeniu iš žarnos ir ašarinėmis dujomis „vėsino“ Rūdninkų poligone kilusias aistras, delfi.lt

 Teisinė reakcija 
2021 m. liepos 13 d. LR Seimas priėmė rezoliuciją „Dėl hibridinės agresijos atrėmimo“, kurioje konstatuojama, kad nedraugiškos Lietuvai valstybės vykdo hibridinę agresiją prieš Lietuvos Respubliką, įvertinama dėl to kylanti grėsmė mūsų šaliai, išorinei Europos Sąjungos ir NATO sienai.Seimas priėmė rezoliuciją dėl hibridinės agresijos atrėmimo

Taip pat Seimo nariai liepos 13 d. neeilinėje Seimo sesijoje ypatingos skubos tvarka priėmė Įstatymo „Dėl užsieniečių teisinės padėties“ ir lydimųjų teisės aktų pataisas, kuriomis nuspręsta paspartinti prieglobsčio prašymų nagrinėjimą ir apriboti kai kurias prieglobsčio prašytojų teises tais atvejais, kai valstybė jų negali užtikrinti dėl valstybėje paskelbtos karo padėties, nepaprastosios padėties, taip pat ekstremaliosios situacijos ar ekstremaliojo įvykio dėl masinio užsieniečių antplūdžio. Už pagrindinio teisės akto pakeitimus balsavo 84 Seimo nariai, prieš – 1, susilaikė 5 parlamentarai.Dėl neteisėtų migrantų antplūdžio patikslinta prieglobsčio prašymų nagrinėjimo tvarka 

Pagal šias pataisas migrantai bus sulaikomi be teismo sprendimo ir negalės laisvai judėti Lietuvoje, kai galioja ekstremalioji situacija. Tokius priimtus nutarimus griežtai kritikavo žmogaus teises ginančios organizacijos.Valdžios sprendimai dėl migrantų neramina visuomenininkus: tampa tradicija įvesti ekstremalias situacijas ir riboti žmogaus teises

2021 m. lapkričio 10 d. pasienio su Baltarusija ruožuose paskelbta nepaprastoji padėtis, kuri galioja iki 2022 m. sausio mėn. vidurio.

2023 m. sausio 18 d. Lietuvos Vyriausybė  nusprendė denonsuoti prieš 16 metų pasirašytą susitarimą su Baltarusija dėl bendradarbiavimo per sieną principų. Pagal sprendimą, nustojo galioti 2006 m. birželio 1 d. Vilniuje pasirašytas Lietuvos ir Baltarusijos vyriausybių susitarimas, kuriame nustatytos bendradarbiavo per sieną sritys.

 Šaltiniai 

 Taip pat skaitykite 
Irako ir Lietuvos santykiai

Kategorija:2021 metai
Kategorija:Migracija
Kategorija:Lietuvos visuomenė
Kategorija:Lietuvos-Baltarusijos santykiai